Асаблівую ролю ў метадычнай рабоце адыгрывае сацыяльна-педагагічная і псіхалагічная служба школы. З мэтай псіхалагічнай асветы і павышэння псіхалагічнай культуры педагогаў праводзяцца псіхалагічныя трэнінгі, практыкумы, семінары, лекцыі, выступленні. Трэнінгі і практыкумы прыжыліся ў школе і сталі традыцыйнымі. Іх мэта — адпрацоўка прафесійных навыкаў і ўменняў. Педагог-псіхолаг школы праводзіць наступныя псіхалагічныя трэнінгі: “Развіццё эмацыянальнай устойлівасці да стрэсаў”, “Дзесяць крокаў да поспеху”, “Выпрацоўка пазітыўнай сістэмы адносін настаўніка і вучня”, “Трэнінг асобаснага росту педагога”. Практыкумы вызначаюцца актуальнасцю тэм: “Псіхалагічная прафілактыка эмацыянальнага і прафесійнага выгарання”, “Псіхалагічныя патрабаванні да ацэньвання дзейнасці навучэнцаў”. Псіхалагічныя трэнінгі і практыкумы праводзяцца з педагагічным калектывам у час правядзення метадычных дэкад і тыдняў.